
	Η βάρκα που δεν βούλιαζε

του  Χριστόφορου Χριστοφόρου

στο Σπίτι της Κύπρου
	                          [image: image1.jpg]=% H Bapka mov Sev fovhale

Xpuaroaopos Xpuotopipou-Nravieka Srepanidn

«







Τη Δευτέρα 29 Ιανουαρίου 2018 και ώρα 19:00 θα πραγματοποιηθεί στο Σπίτι της Κύπρου, Ξενοφώντος 2Α Σύνταγμα, η παρουσίαση του παιδικού βιβλίου του  Χριστόφορου Χριστοφόρου, Η βάρκα που δεν βούλιαζε, με εικονογράφηση της Ντανιέλας Σταματιάδη, που κυκλοφορεί από τις Εκδόσεις Πάργα. 

Το βιβλίο θα παρουσιάσουν η εκπαιδευτικός Αγάθη Γιαγκουλλή και ο συγγραφέας.
Το μικρό κορίτσι φεύγει με την οικογένειά της για ένα μυστικό ταξίδι. Δεν έχει επιλογή, πρέπει να πάει. Η μητέρα της υπόσχεται ότι η βάρκα είναι μαγική. Ότι δεν θα βουλιάξει ποτέ! Είναι όμως αλήθεια ή είναι ένα κόλπο των μεγάλων για να μην φοβάται; Μπείτε κι εσείς με το μυαλό σας σε αυτή τη βάρκα… Μπορεί να ανακαλύψετε κάτι μαγικό ή κάτι αληθινό!

Ο Χριστόφορος Χριστοφόρου είναι εκπαιδευτικός με μεταπτυχιακή ειδίκευση στη διαπολιτισμική εκπαίδευση και στη διοίκηση επιχειρήσεων. Έχει έντονη περιβαλλοντική δράση και πρόσφατα έχει ιδρύσει με άλλους Κύπριους τις «Περιβαλλοντικές Γέφυρες». Είναι παντρεμένος με δύο παιδιά. Διδάσκει σε Δημοτικά Σχολεία της Κύπρου. Πρώτο γράψιμο η ζωή της γιαγιάς με μια αυτοέκδοση «Με ελιές και ζάχαρη η ζωή μου», μια υπόσχεση που έδωσε πριν από 25 χρόνια και την υλοποίησε το 2010. Δεύτερη αυτοέκδοση του 2013 «Η πέμπτη κορυφή: η πάλη των φιλοδοξιών. Βασίλης εναντίον Ορέστη» για τη νεανική φιλοδοξία και το ξεπούλημα των αξιών. Το παραμύθι «Η βάρκα που δεν βούλιαζε» είναι μια έκδοση του 2017 και καταπιάνεται με το δύσκολο φαινόμενο της μετανάστευσης οικογενειών με βάρκες.

Η εκδήλωση πραγματοποιείται με τη στήριξη των Πολιτιστικών Υπηρεσιών του Υπουργείου Παιδείας και Πολιτισμού.

